Diari Oficial de la Generalitat Valenciana


Sumari del DOGV 8718, del 16-01-2020 (2020/205)

CORRECCIÓ d'errades de la Resolució d'11 de desembre de 2019, del director general de Centres Docents, per la qual es dicten instruccions relatives a la sol·licitud d'accés al règim de concerts, modificació i/o pròrroga dels concerts educatius a la Comunitat Valenciana durant el mes de gener de 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8718

Data del DOGV
:   16-01-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/205


Data del document
:   09-01-2020

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

CORRECCIÓ d'errades de la Resolució d'11 de desembre de 2019, del director general de Centres Docents, per la qual es dicten instruccions relatives a la sol·licitud d'accés al règim de concerts, modificació i/o pròrroga dels concerts educatius a la Comunitat Valenciana durant el mes de gener de 2020. [2020/205]  
 Advertida una errada en la Resolució d'11 de desembre de 2019, del director general de Centres Docents, esmentada anteriorment i publicada en el Diari Oficial de la Generalitat Valenciana número 8707, de 30 de desembre de 2019, pertoca realitzar la corresponent rectificació.  
  
Referent al resolc sisé de la Resolució, on diu:  
«3. En el cas d'unitats d'Educació Especial de suport a la integració, s'hi adjuntaran els informes psicopedagògics, mèdics o acreditatius del grau de discapacitat de cada nou alumne o alumna, expedits per l'òrgan competent en funció del tipus de necessitat específica de suport educatiu que presente.  
No obstant això, a fi d'aclarir i agilitar la justificació, l'interessat podrà adjuntar els informes de tot l'alumnat.  
Els informes es presentaran signats per l'especialista en orientació educativa autoritzat per aquesta conselleria.  
Aquests informes hauran d'estar actualitzats en els últims tres mesos i acreditar convenientment les diferents necessitats específiques, d'acord amb la normativa vigent.  
Cada informe sociopsicopedagògic inclourà el grau d'intensitat dels suports que necessita, d'acord amb el que estableix el Decret 104/2018, de 27 de juliol, del Consell, pel qual es desenvolupen els principis d'equitat i d'inclusió en el sistema educatiu valencià, seguint els criteris següents:  
Grau 1: necessita ajuda puntual que pot tindre resposta amb mesures ordinàries i suports ordinaris addicionals. Aquest tipus de suport s'inclou en el nivell de resposta III.  
Grau 2: necessita ajuda que implica suports intensius i especialitzats durant una part de l'horari escolar. Aquest tipus de suport s'inclou en el nivell de resposta IV.  
Grau 3: necessita ajuda en la majoria d'àrees i àmbits, que implica suports intensius, especialitzats i individualitzats durant la major part de la jornada escolar. Aquest tipus de suport s'inclou en el nivell de resposta IV.  
4. Per al cas d'unitats d'Educació Especial específica, s'efectuarà una declaració responsable de l'existència de dictamen d'escolarització actualitzat de l'alumnat en què s'incloga la modalitat d'unitat específica d'Educació Especial en centre ordinari o en centre d'Educació Especial.  
  
A fi d'aclarir i agilitar la justificació, l'interessat podrà adjuntar les resolucions de tot l'alumnat.  
Tot això sense perjudici que l'interessat puga ser requerit en qualsevol moment perquè aporte la documentació que acredite el compliment dels requisits exigits»;  
  
Ha de dir:  
«3. En el cas d'unitats de suport a la integració, s'hi adjuntaran els informes sociopsicopedagògics, elaborats d'acord amb els criteris i el model establits en la normativa vigent, mèdics o acreditatius del grau de discapacitat de cada nou alumne o alumna, expedits per l'òrgan competent en funció del tipus de necessitat específica de suport educatiu que presente.  
No obstant això, a fi d'aclarir i agilitar la justificació, l'interessat podrà adjuntar els informes de tot l'alumnat.  
Els informes sociopsicopedagògics han d'estar signats per l'especialista en orientació educativa del servei especialitzat d'orientació autoritzat per aquesta conselleria i visats per la direcció del servei psicopedagògic escolar de la zona. Així mateix, han d'indicar clarament les necessitats específiques de suport educatiu que presenta l'alumnat i, per a cadascun del personal especialitzat que hi intervé, el nivell de suport que requereix.  
4. Per al cas d'unitats d'Educació Especial específica, s'efectuarà una declaració responsable de l'existència de dictamen d'escolarització actualitzat de l'alumnat i de la resolució de la Direcció Territorial d'Educació que propose explícitament l'escolarització en una unitat específica en un centre ordinari o en un centre d'Educació Especial.  
  
A fi d'aclarir i agilitar la justificació, l'interessat podrà adjuntar les resolucions de tot l'alumnat.  
Tot això sense perjudici que l'interessat puga ser requerit en qualsevol moment perquè aporte la documentació que acredite el compliment dels requisits exigits».  
  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del conseller d'Educació, Cultura i Esport en el termini d'un mes a comptar des de l'endemà de publicar-se.  
b) El recurs contenciós administratiu s'haurà de plantejar davant del jutjat contenciós competent en el termini de dos mesos a comptar des de l'endemà de publicar-se.  
  
València, 9 de gener de 2020.- El director general de Centres Docents: José Joaquín Carrión Candel.